P r e d k l a d a c i a    s p r á v a

	Ministerstvo výstavby a regionálneho rozvoja Slovenskej republiky predkladá           na rokovanie vlády SR návrh na zmenu v systemizácii štátnych zamestnancov rozpočtovej kapitoly Ministerstva výstavby a regionálneho rozvoja Slovenskej republiky v súlade s § 2 ods. 1 zákona č. 598/2003 o štátnom rozpočte na rok 2004 a s § 12 ods. 9 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.

 Zákonom č. 203/2004 Z. z., ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov sa k 30. 4. 2004 zrušil Úrad pre štátnu pomoc. Na základe uzatvoreného delimitačného protokolu boli v súlade s § 30b citovaného zákona delimitované 3 štátnozamestnanecké miesta na Ministerstvo výstavby a regionálneho rozvoja SR určené na plnenie úloh spojených s poskytovaním štátnej pomoci v rámci rezortu výstavby a regionálneho rozvoja. Z dôvodu, že systemizácia Ministerstva výstavby a regionálneho rozvoja SR schválená vládou SR na rok 2004 nezahŕňa zmenu vyvolanú uvedeným zákonom, Ministerstvo výstavby a regionálneho rozvoja SR pripravilo návrh na jej zmenu.

Ministerstvo výstavby a regionálneho rozvoja SR ďalej navrhuje zmenu v systemizácii štátnych zamestnancov v podriadených rozpočtových organizáciách a to presunom medzi zamestnancami vykonávajúcimi prácu vo verejnom záujme a štátnymi zamestnancami spolu s prislúchajúcimi mzdovými výdavkami.
	
	Predkladaný návrh nemá dopad na štátny rozpočet, zamestnanosť a životné prostredie. Materiál prešiel medzirezortným pripomienkovým konaním a na rokovanie vlády SR sa predkladá bez rozporov.